《寄陈原性》
明代·袁养福

漫客狂游去不归，柳深江碧莫春时。
十年客梦连宵雨，万里山春满箧诗。
南浦草多离恨远，青楼人去雁来迟。
何妨脱却风尘吏，日日街头醉似泥。

作者简介：字能伯，吴郡（今江苏苏州）人。明初为福建宪史。有诗名，精於书法。所书郭有道碑文，端劲清峭，深得欧阳询笔意。《匏翁家藏集、列朝诗集》。